Решено: Нови 77 млн. евро общо за подмярка 4.1, за подмярка 6.1 и за мярка 11 | Agri.BG
Догодина ще стартират приеми по 11 мерки и подмерки от ПРСР с бюджет близо 114 млн. евро
Агри.БГ 11.11.2019
Държавата ще насочи допълнително 77 млн. евро средства от ЕС за подпомагане на младите фермери, на инвестициите в земеделските стопанства и за биологичното земеделие.
Плащат първи транш по мярка Млад фермер
Това стана ясно по време на заседание на Комитета за наблюдение на Програмата за развитие на селските райони (ПРСР) 2014-2020 г., съобщи аграрното министерство.
През 2020 г. ще стартират приеми по 11 мерки и подмерки от Програмата за развитие на селските райони (ПРСР) 2014-2020 г. с бюджет близо 114 млн. евро.
Министерството: „Управляващият орган представи на заинтересованите страни предложение за изменение на Програмата. То включва преразпределние на средства във връзка с рамката за изпълнение и предложение за прехвърляне на средства от нестартирали мерки."
По време на заседанието беше прието да бъдат преразпределени 77 млн. евро от Европейският земеделски фонд за развитие на селските райони (ЕЗФРСР) към подмярка 6.1 „Стартова помощ за млади земеделски производители“, мярка 11 „Биологично земеделие“ и подмярка 4.1 „Инвестиции в земеделски стопанства“.
„Преразпределението на средства има за цел да спомогне за ефективното разходване на средства в заключителния етап на изпълнение на ПРСР", обясниха от аграрното ведомство.
Управляващият орган на Програмата одобри и прехвърляне на допълнителни средства в размер на 70 млн. евро от нестартирали мерки и подмерки.
Със средствата ще бъде осигурена възможност за разработване и стартиране на мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“.
По този начин ще се осигури възможност за подпомагане на инвестиции в превантивни действия за повишаване на биосигурността в животновъдните стопанства. Във връзка с усложнената епизоотична обстановка по мярката ще могат да бъдат закупувани и животни.
С преразпределението на средствата се предвижда да бъде стартиран финансов инструмент чрез средства от ЕЗФРСР, поемане на нови ангажименти по мярка 11 „Биологично земеделие“ в рамките на кампания 2019/2020 г. и стартиране на прием на проектни предложения по подмярка 4.1 „Инвестиции в земеделски стопанства“, насочен към животновъдни стопанства през пролетта на 2020 г.
Поемането на нови ангажименти по мярка 11 ще бъде възможно единствено при положителни резултати относно прилагането на биологично земеделие и системите за контрол в страната. Те ще бъдат обект на проверка на предстоящия одит от страна на службите на Европейската комисия.
В началото на 2020 г. ще стартира целеви прием по подмярка 6.3, насочен към животновъдни стопанства отглеждащи свине, птици и дребни преживни животни - кози и овце.
Целевият прием ще бъде насочен към малки земеделски стопанства, като една от целите в техните проекти ще бъде свързана с повишаване на биосигурността, което е от изключителна важност за здравословното състояние на животните.
Ще се предостави възможност на малките свиневъдни, птицевъдни, козевъдни и овцевъдни стопанства да преодолеят неблагоприятните икономически последиците.
„Чрез осигурената подкрепа те ще могат запазят конкурентните си предимства спрямо по-големите земеделски стопанства, в условията на модернизирани животновъдни обекти с повишена превенция от епизоотии", коментираха от министерството.
През 2020 г. за първи път ще стартира и подмярка 8.1 „Залесяване и поддръжка“. По нея ще се подпомагат дейности за залесяване и създаване на горски масиви чрез почвоподготовка, закупуване на залесителен материал, ограждане на залесените територии и други, като ще се насърчи и създаването на медоносни видове.
Важен акцент в индикативната годишната работна програма (ИГРП) е предстоящият прием по подмярка 4.1 „Инвестиции в земеделски стопанства“, който се планира в периода март-април 2020 г. Приемът ще бъде насочен изцяло към проектни предложения в сектор „Животновъдство“.
Приоритет отново ще бъде даден на животновъди, които предвиждат инвестиции с цел повишаване на биосигурността в стопанствата им.
Комитетът за наблюдение одобри УО на ПРСР 2014-2020 г. да разработи финансов инструмент за кредитиране на по-ниски лихвени проценти за земеделски стопани, млади фермери, микропредприятия, както и за ползватели на финансова помощ по отделни мерки от ПРСР.
подмярка 4.1 Подмярка 6.1 Мярка 11 ПРСР комитет за наблюдение биологично земеделие субсидии Програма за развитие на селските райони
Новата ОСП: Намаленият бюджет по ПРСР няма да засегне фермерите
Министър Десислава Танева разясни в Добрич стъпките към новата програма
Вижте финалния списък на землищата в НР3 и тези, които отпадат от НР2
Повечето гроздопроизводители са избрали да застраховат реколтата си срещу природни бедствия
Министерството на земеделието отговаря на въпроси на производители относно кризисното подпомагане
Гроздето се събира на зелено до 20 юли
От 14 юли лозарите вече сключват договори по мярката с ДФЗ
Вижте как ще става актуализацията на цифровата ортофотокарта по години
Изкупните цени на домата се сринаха, а тези в магазина растат
Подмярка 4.1: Вижте образците на заявления и становища
Какво става с мярка 6.3 . Подадохме проекти през септември 2019. Сега е ноември. Чакате да остареем ли !
Тези пари отиват по едни приближени линии. Същото се случи и в края на предния програмен период. Министъра Порожанов тогава ги изсипа на Марио Николов за едни кухи проекти за патки и готово. Сега е пак същото. Пак там ще отидат
биопародия
бай ви ганя ще усвои европариците,а ще си продължим да хапваме уносна стока.след някоя друга година ще си имаме бол биопродукция и нашите болници ще останат без работа.дайте ги тези пари директно на вашите поставени лица,барем няма да ги хвърляме излишно в сухата земя.смешници.
Ако това са поредните "схеми" за харчене на пари - не виждам смисъл. Много съм любопитен да видя точен и коректен анализа в цифри на предишна реализация на проекти и по трите мерки - 6.1, 4.1 и най-вече по мярка 11 - "Био .....". Какво да представлява анализа - таблица с брой на реализирани проекти, изхарчени средства, резултати от инвестицията - брой работни места, увеличаване на поголовие животни, обработвани площи, количества произведени продукти и т.н. Финансови резултати и платени данъци от бенефициерите, сравнени с разходите по проектите. Ако няма работни места и данъци - няма смисъл. Целта е да се похарчат едни пари, за да може по пътя на разхода да се направят разклонения. На всички ни е ясно!
И така, явно някои хора не успяха достатъчно да се наголточат с парици и сега Правителството отново да им пусне пари, нали?
10.07.2020 Домати гиганти отглежда бивш моряк 10.07.2020 Агропрогноза: Ще има локални, интензивни валежи, но къде? 09.07.2020 Танева: Извънредната помощ може да се увеличи до 120 млн. лв. 09.07.2020 ДФЗ: Стартират кръстосаните проверки за Кампания 2020 10.07.2020 Черна е жътвата в Добруджа
09.07.2020 Танева: Извънредната помощ може да се увеличи до 120 млн. лв. ПРЕДИ 15 часа Мярка COVID-19: Колко ще получат фермери, заявили по-малко за 2020 г.? 11.07.2020 ДФЗ с важно съобщение за биопроизводителите 14.07.2020 Животновъди, кажете си мнението за член 137 10.07.2020 Черна е жътвата в Добруджа
Проблем с Джон Диър 342А